**Rīgas pilsētas pašvaldības grantu programmas**

**“Rīgas drosmes grants” konkursa nolikums**

**Identifikācijas numurs RDG2020**

1. **VISPĀRĒJIE NOTEIKUMI**

Rīgas pašvaldības granta programmu “Rīgas drosmes grants” organizē Rīgas pilsētas pašvaldība (turpmāk - Pašvaldība) Rīgas domes Pilsētas attīstības departamenta personā, sadarbībā ar Latvijas Investīciju un attīstības aģentūru un Rīgā strādājošajiem biznesa inkubatoriem.

* 1. Šajā nolikumā (turpmāk – Nolikums) izmantotie jēdzieni
     1. **Organizators –** Pašvaldība Rīgas domes Pilsētas attīstības departamenta personā;
     2. **Rīkotājpartneris –** Latvijas Investīciju un attīstības aģentūra;
     3. **Kompetences partneri –** Latvijas Universitātes Biznesa inkubators, Rīgas Tehniskās universitātes biznesa inkubators, Banku augstskolas Biznesa inkubators, Biznesa, mākslas un tehnoloģiju augstskolas "RISEBA" Radošais biznesa inkubators, Ekonomikas un Kultūras augstskolas biznesa inkubators, Biznesa augstskolas Turība Biznesa inkubators, Rīgas Stradiņa universitātes biznesa inkubators;
     4. **RDG** – Pašvaldības grantu programma “Rīgas drosmes grants”;
     5. **IK –** Rīkotājparntera ar Eiropas Reģionālās attīstības fonda un Eiropas Savienības atbalstu, projekta “Inovāciju motivācijas programma” ietvaros, rīkotsLatvijas inovatīvo biznesa ideju konkurss „Ideju kauss 2020”;
     6. **grants** – RDG finansējums fiziskai personai komercdarbības idejas attīstībai;
     7. **IK nolikums –** Latvijas inovatīvo biznesa ideju konkursa „Ideju kauss 2020” programmas nolikums par tā norisi un norises kārtību;
     8. **Inkubatoru eksperti** – Kompetences partneru pārstāvji, kas vērtē sava inkubatora gatavību sadarbībai ar kādu no RDG pretendentiem un viņa/-u biznesa ideju;
     9. **IK Vērtēšanas komisija –** ekspertu grupa, kas vērtē dalībnieku IK 1. un 2. kārtā iesniegtās biznesa idejas. IK Vērtēšanas komisijā var tikt iekļauti pārstāvji no Organizatora un Kompetences partneru puses;
     10. **RDG Komisija –** Pašvaldības apstiprināta komisija, kas vērtē RDG pretendentu biznesa idejas atbilstoši Nolikumam un nosaka 25 RDG granta saņēmējus;
     11. **IK dalībnieks** – pilngadīga fiziska persona (vai personu grupa līdz 4 cilvēkiem), kura vēlas izveidot uzņēmumu, kuras pamatā ir inovatīva biznesa ideja;
     12. **RDG pretendents –** pilngadīga fiziska persona, kuras biznesa ideja ir izturējusi IK vērtēšanas 1.kārtu un kuru pilnībā vai daļēji tiek plānots īstenot Rīgas pilsētas administratīvā teritorijā;
     13. **granta saņēmējs** – RDG pretendents, kas noslēdzis līgumu ar Pašvaldību par RDG finansējuma saņemšanu komercdarbības idejas attīstības izmaksu segšanai;
     14. **Eksperts** – neatkarīgs speciālists, ko RDGKomisijai ir tiesības pieaicināt pieteikumu vērtēšanā. Katrs pieaicinātais eksperts paraksta apliecinājumu par neieinteresētību kāda konkrēta pretendenta izvēlē un tā vērtējums nav saistošs RDG Komisijas locekļiem.
  2. Nolikuma izmantošana
     1. Šis Nolikums tiek izmantots RDG rīkošanai;
     2. Nolikums nosaka kārtību, kādā piešķir RDG, un tas ir pieejams visām ieinteresētajām personām, kas pretendē uz dalību RDG;
     3. Nolikums publicēts RDG oficiālajā tīmekļa vietnē www.rigasdrosmesgrants.lv.

1. **RDG MĒRĶI, UZDEVUMI UN MĒRĶAUDITORIJA**
   1. RDG mērķisir iedrošināt iedzīvotājus (t.sk. Rīgas), uzsākt uzņēmējdarbību, popularizēt uzņēmējdarbības ideju un garu iedzīvotāju vidū, veicināt uzņēmējdarbību un tās attīstību Rīgā, kā arī sekmēt IK mērķu īstenošanu Rīgas pilsētas administratīvajā teritorijā, t.i. nodrošināt tehnoloģisko un inovatīvu biznesa ideju autoriem nepieciešamās zināšanas, attīstīt prasmes un motivēt tos pilnveidot idejas līdz pilnvērtīgiem biznesa plāniem, kuri tiktu īstenoti dzīvotspējīgos uzņēmumos.
   2. RDG uzdevumi:
      1. iedrošināt iedzīvotājus uzsākt uzņēmējdarbību;
      2. sekmēt uzņēmējdarbību kā karjeras izvēli;
      3. sekmēt inovatīvas uzņēmējdarbības attīstību Rīgā;
      4. sekmēt jaunizveidoto inovatīvo uzņēmumu īpatsvara pieaugumu Rīgā;
      5. pievērst sabiedrības uzmanību inovācijai kā procesam un veiksmes atslēgai ne tikai uzņēmējdarbībā, bet arī sadzīvē;
      6. ilgtermiņā paaugstināt riska kapitāla investīciju apjomu mazo un vidējo uzņēmumu attīstībai uzņēmējdarbības agrīnā vai sākuma attīstības fāzē.
   3. Mērķauditorija (tiešie ieguvēji):

Pilngadīgi iedzīvotāji, kuri vēlas attīstīt savas biznesa idejas ar potenciālu ieguvumu Pašvaldībai un/vai izveidot savus uzņēmumus Rīgā, kuru pamatā ir inovatīvas biznesa idejas.

* 1. Netiešie ieguvēji:

Pašvaldība, sabiedrība kopumā, privātie uzņēmēji, privātie investori, riska kapitāla fondu pārvaldes uzņēmumi, augstākās mācību iestādes. RDG gaitā tiek veicināta sabiedrības izpratne par inovāciju un uzņēmējdarbību kā ekonomiskās attīstības pamatnosacījumu.

* 1. Vienam RDG pretendentam noteiktais grants ir 2 000,00 EUR (divi tūkstoši euro, 00 centu);
  2. Grantu izmaksai 2020. gadā pieejamais Pašvaldības budžets ir līdz 50 000,00 EUR (piecdesmit tūkstoši euro, 00 centu);
  3. Granta apguvei paredzētais laiks ir ne ilgāks par 9 (deviņiem) un ne īsāks par 6 (sešiem) mēnešiem kopš līguma ar Pašvaldību noslēgšanas dienas;
  4. Granta saņēmējam nav aizliegts piedalīties arī citās uzņēmējdarbības veicināšanas programmās, t.sk. IK 2. un 3. kārtā, un saņemt atbalstu no citiem avotiem par citām attiecināmajām izmaksām, atbilstoši Latvijas Republikā spēkā esošajiem normatīvajiem aktiem.
  5. Atbalstu attiecībā uz vienām un tām pašām attiecināmajām izmaksām, kas piešķirts šo noteikumu ietvaros, nedrīkst kumulēt ar atbalstu citu atbalsta programmu vai individuālā atbalsta projekta ietvaros, tai skaitā *de minimis* atbalstu, neatkarīgi no publiskā finansējuma avota;
  6. RDG pretendentam atbalstu sniedz saskaņā ar Eiropas Komisijas 2013.gada 18.decembra Regulas (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – regula Nr.[1407/2013](http://eur-lex.europa.eu/eli/reg/2013/1407?locale=LV)) un normatīvajiem aktiem par *de minimis* atbalsta uzskaites un piešķiršanas kārtību;
  7. Ja RDG pretendents darbojas arī nozarēs, kas minētas regulas Nr.1407/2013 1.panta 1.punkta a), b) un c) apakšpunktā, tas nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta.
  8. RDG norises rezultātā noteiktie RDG potenciālie granta saņēmēji iegūst tiesības divu darba dienu laikā no RDG rezultātu publiskošanas brīža Organizatoram un RDG potenciālajam granta saņēmējam pieņemamā laikā, bet ne vēlāk kā līdz 2020. gada 8. decembrim noslēgt līgumu ar Pašvaldību par granta saņemšanu komercdarbības idejas attīstības izmaksu segšanai;

1. **RDG NORISES UN AKTIVITĀŠU TERMIŅI**
   1. Plānoto RDG aktivitāšu laika plāns:
      1. **2020. gada 6. augusts** – RDG atklāšanas pasākums IK ietvaros;
      2. **2020. gada 6. septembris plkst. 23.59** – termiņš IK Konkursa 1. kārtas pieteikuma iesniegšanai IK konkursam;
      3. **Līdz 2020. gada 17. septembrim** – IK konkursa 1. kārtā iesniegto pieteikumu izvērtēšana;
      4. **2020. gada 21. septembris** – IK konkursa 1. kārtas rezultātu paziņošana
      5. **2020. gada oktobra sākums** – informatīvais seminārs par pieteikšanos RDG (datums un laiks tiks precizēts konkursa gaitā);
      6. **2020. gada 10. novembris plkst. 23.59** – termiņš RDG pieteikumu iesniegšanai (paralēli termiņš IK 2. kārtas biznesa plānu (prezentāciju) iesniegšanai);
      7. **līdz 2020. gada 12. novembrim** – RDG iesniegto pieteikumu apkopošana, izskatīšana;
      8. **2020. gada 12.-13. novembris** – RDG pretendentu biznesa ideju klātienes prezentācijas Organizatoram un Inkubatoru ekspertiem;
      9. **2020. gada 24. novembris plkst. 23:59:59** (pēc Latvijas laika) – termiņš RDG 3. kārtas dokumentācijas iesniegšanai;
      10. **2020. gada 3. decembris** – RDG laureātu paziņošana.
   2. Konkrēti pasākumu norises laiki un vietas tiks publicēti RDG tīmekļa vietnē <www.rigasdrosmesgrants.lv>, kā arī nosūtīti dalībniekiem uz pieteikumos norādītajiem e-pastiem.
2. **DALĪBA RDG**
   1. **RDG pretendents**
      1. par RDG pretendentu var kļūt IK dalībnieks, kura biznesa ideja ir izturējusi IK vērtēšanas 1. kārtu un kuru pilnībā vai daļēji plānots īstenot Rīgas pilsētas administratīvā teritorijā;
      2. RDG pieteikumu nevar iesniegt:
         1. juridiska persona;
         2. Organizatora, Rīkotājpartnera un Kompetences partneru darbinieki;
         3. IK dalībnieks, kura biznesa idejas attīstībai pirmsinkubācijas vai inkubācijas pakalpojumus sniedz kāds no Kompetences partneriem;
         4. Persona, kas vienu reizi jau ir saņēmusi RDG un vēlas startēt ar to pašu biznesa ideju atkārtoti;
         5. persona, kas savu saimniecisko darbību plāno veikt kādā no tālāk minētajām nozarēm:
            1. alkoholisko dzērienu ražošana;
            2. tabakas izstrādājumu ražošana;
            3. mežsaimniecība;
            4. saistīta ar azartspēlēm vai derībām;
            5. saistīta ar intīma rakstura izklaidi;
            6. saistīta ar finanšu un apdrošināšanas pakalpojumiem;
            7. zvejniecības un akvakultūras, lauksaimniecības produktu primārās ražošanas un lauksaimniecības produktu pārstrādes un tirdzniecības (ar nosacījumiem) nozarēs, kas minētas Regulas Nr. 1407/2013 1.panta 1.punkta a) - c) apakšpunktos.
         6. persona, kas plāno RDG līdzekļus izmantot ar eksportu uz trešām valstīm vai Eiropas Savienības dalībvalstīm saistītām darbībām. Tas ir - netiek sniegts atbalsts, kas tieši saistīts ar eksportē­tajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbī­bām un, ja importa preču vietā tiek izmantotas vietējās preces, kas minētas Regulas Nr. 1407/2013 1.panta 1.punkta d) - e) apakšpunktos;
         7. ideju autors, kura ideja nav oriģināla un tā ir iepriekš īstenota Latvijā.
      3. Viena persona var iesniegt vairākus RDG pieteikumus, bet tie nevar tikt apvienoti vienas komercdarbības idejas attīstībai.
      4. Viena persona RDG konkursā var startēt atkārtoti tikai ar tādu biznesa ideju, kas nav iepriekš saņēmusi RDG atbalstu.
      5. Ja persona iepriekš ir saņēmusi RDG atbalstu, tā var startēt konkursā atkāroti tikai ar tādu biznesa ideju, kas nekādā veidā nav saistīta ar iepriekš atbalstu saņēmušo biznesa ideju.
   2. **RDG pretendentam ir tiesības:**
      1. vērsties pie Organizatora, lai saņemtu skaidrojumu par Nolikumu;
      2. izmantot RDG logotipu “Rīgas Drosmes Grants”, lai to ievietotu savā tīmekļa vietnē un izmantotu reklāmas kampaņās;
      3. uzvaras gadījumā, saņemt grantu 2000 EUR apmērā.
   3. **RDG pretendentam ir pienākums:**
      1. iepazīties ar Nolikuma prasībām un ievērot to;
      2. noteiktajā termiņā aizpildīt un iesniegt RDG pieteikumu, kas noformēts atbilstoši Nolikuma prasībām;
      3. iepriekš noteiktajā laikā, sniegt savas idejas prezentāciju Organizatoram, Inkubatoru pārstāvjiem un/vai IK Vērtēšanas komisijai.
      4. gadījumā, ja pretendents saņem tiesības noslēgt līgumu par granta saņemšanu (turpmāk - Līgums), noslēgt līgumu ar Organizatoru Nolikumā noteiktajā termiņā;
      5. divus kalendāros gadus no Līguma noslēgšanas brīža nodrošināt RDG logotipa (lejupielādējams [www.rigasdrosmesgrants](http://www.rigasdrosmesgrants).lv) un saites uz [www.rigasdrosmesgrants](http://www.rdpad.lv/Rigasdrosmesgrants).lv izvietošanu biznesa idejas mājas lapas (ja tāda ir vai tiek izveidota divu kalendāro gadu laikā no Līguma noslēgšanas brīža) pirmajā lapā, labi pamanāmā vietā;
      6. īstenot savu biznesa ideju vai tās grantu saņēmušo daļu Rīgas administratīvajā teritorijā;
      7. Veikt visu LR likumdošanā paredzēto nodokļu nomaksu saistībā ar saņemto grantu;
      8. iesniegt gala atskaiti ne ātrāk kā 6 (sešus) un ne vēlāk kā 9 (deviņus) mēnešus no Līguma noslēgšanas brīža.
   4. **RDG pretendents ir atbildīgs par:**
      1. pieteikumā iesniegtās informācijas patiesumu;
      2. Nolikuma nosacījumu un procedūru ievērošanu.
3. **RDG DOKUMENTĀCIJAS IESNIEGŠANAS KĀRTĪBA UN NOFORMĒJUMA PRASĪBAS**
   1. RDG pretendents sagatavo un sniedz RDG dokumentāciju Organizatoram atbilstoši Nolikumam.
   2. **RDG pieteikums satur šādu dokumentāciju :**
      1. aizpildīta RDG pieteikuma veidlapa (1.pielikums);
      2. biznesa ideju izstrādājošās personas (fiziskas personas vai personu grupas līdz 4 fiziskām personām) kompetenču apraksts, tajā skaitā izglītības un darba pieredzes raksturojums;
      3. nepieciešamības gadījumā citi, Nolikumā neminēti dokumenti (produkta vai tā prototipa fotogrāfijas, shēmas, 3D vizualizācijas u.tml.), kas ir svarīgi biznesa idejas pilnīgam aprakstam.
   3. **RDG pieteikuma iesniegšana:**
      1. RDG pieteikumu iesniedz elektroniski, sūtot to uz e-pasta adresi [drosme@riga.lv](mailto:drosme@riga.lv).
      2. RDG pieteikuma e-pasta tēmā (subject) norāda RDG pieteikuma iesniedzēja vārdu un uzvārdu, kā arī vārdus „Pieteikums RDG 2020”.
      3. RDG pieteikumam jābūt saņemtam (nevis nosūtītam) līdz **2020. gada 10. novembra** **plkst. 23:59:59** (pēc Latvijas laika).
      4. RDG pieteikumu nevar papildināt vai labot pēc 5.3.3. punktā noteiktā termiņa.
      5. RDG pieteikums, kas tiks saņemts pēc 5.3.3.punktā noteiktā termiņā tiks izslēgti no dalības RDG un tiks atsūtīti atpakaļ uz to pašu elektronisko adresi, no kuras tika atsūtīti.
      6. Biznesa idejas prezentācijas dienā RGD pieteikuma iesniedzējs, uzrādot personu apliecinošu dokumentu, paraksta apliecinājumu, ka konkrētais iesniedzējs ir RDG pieteikuma autors;
   4. **RDG pieteikumu noformē, ievērojot šādas prasības:**
      1. RDG pieteikumu noformē datorrakstā, valsts valodā;
      2. RDG pieteikumā aizpildāmi visi norādītie lauki;
      3. RDG pieteikuma lapas numurē;
      4. RDG pieteikuma kopējais izmērs nedrīkst pārsniegt 15 MB;
      5. RDG pieteikumu iesniedz \*.doc formātā;
      6. RDG pieteikuma pielikumus iesniedz \*.doc, \*.xls, \*.pdf vai \*.jpg formātā (dokumentus uz \*.pdf formātu ieteicams konvertēt elektroniski, nevis skenēt);
   5. **RDG 3. kārtas dokumentācijas iesniegšana un noformējums:**

5.5.1. RDG pretendents, kas ir saņēmis aicinājumu sadarbībai ar kādu no Kompetences partneriem, lai tiktu RDG 3. kārtā iesniedz Organizatoram:

* + 1. abpusēji parakstītu rakstveida apliecinājumu par sadarbību biznesa idejas attīstībā ar izvēlēto Kompetences partneri (2.pielikums);
    2. e-pasta tekstā informāciju par RDG pretendenta rekvizītiem (RDG pretendenta vārdu, uzvārdu, personas kodu, deklarēto dzīves vietu, kontaktinformāciju (tālruni, e-pastu), norēķinu rekvizītus (bankas nosaukumu, konta numuru, SWIFT kodu) iespējamai Līguma noslēgšanai;
    3. Nolikuma 5.5.1.apakšpunktā minēto dokumentu un informāciju RDG pretendents iesniedz līdz **2020. gada 24.novembra plkst. 23:59:59** (pēc Latvijas laika) elektroniski (ieskenētā veidā), nosūtot to uz e-pastu [drosme@riga.lv](mailto:drosme@riga.lv). E-pasta tēmā (subject) norāda: pieteikuma iesniedzēja vārdu, uzvārdu un vārdus “”RDG 2020” 3. kārtas apliecinājums”;
    4. Gadījumā, ja parakstīts rakstveida apliecinājums par sadarbību biznesa idejas attīstībā ar izvēlēto Kompetences partneri netiek iesniegts vai netiek iesniegts 5.5.3. apakšpunktā noteiktajā termiņā, RDG pieteikums netiek virzīts RDG programmas 3. kārtai un RDG pieteikums tiek izslēgts no piedalīšanas RDG programmā.
  1. **Jautājumu izskatīšana par RDG dokumentācijas iesniegšanu:**
     1. Organizators pirms RDG pieteikuma un/vai 3. kārtas dokumentācijas iesniegšanas nepārbauda, vai RDG programmas dokumentācija ir sagatavota atbilstoši Nolikumā izvirzītajām prasībām;
     2. Jautājumus par RDG pieteikuma un/vai 3.kārtas dokumentācijas sagatavošanu un/vai iesniegšanu var sūtīt ne vēlāk kā 3 dienas pirms attiecīgas RDG dokumentācijas iesniegšanas termiņa beigām uz e-pasta adresi [drosme@riga.lv](mailto:drosme@riga.lv) vai zvanot RDG Komisijas sekretāram pa tālr.: +371 67181494.

1. **DOKUMENTĀCIJAS IZSKATĪŠANA**
   1. RDG dokumentāciju atbilstoši RDG programmas vērtēšanas kārtībai izskata Organizatora pārstāvis, Inkubatoru eksperti un RDG Komisija;
   2. RDG pieteikumu plānotais vērtēšanas norises laiks:
      1. RDG programmas 1.kārtas vērtēšana pēc administratīviem kritērijiem l**īdz 2020. gada 17. septembrim**;
      2. RDG programmas 2.kārtas vērtēšana klātienes prezentācijās no **2020. gada 12. un 13. novembris** (RDG pretendentu ideju atbilstības izvērtēšanai sadarbībai ar kādu no Kompetences partneriem);
      3. RDG programmas 3. kārtas vērtēšana pēc administratīvajiem kritērijiem atbilstoši Nolikuma 7.1.3. punktam un 4.kārtas vērtēšana pēc kvalitatīvajiem kritērijiem atbilstoši Nolikuma 7.1.4. punktam no **2020. gada 23. novembra**;
2. **VĒRTĒŠANA**
   1. **RDG dokumentācijas vērtēšanas kārtas un kritēriji:**
      1. **1. kārtā** tiek veikta RDG pieteikuma izskatīšana pēc šādiem administratīvajiem kritērijiem:
         1. RDG pretendenta biznesa ideja ir izturējusi IK vērtēšanas 1.kārtu ;
         2. RDG pretendents (visi personu grupas dalībnieki) ir pilngadīga persona;
         3. RDG pieteikums sagatavots atbilstoši Nolikuma prasībām;
         4. RDG pretendents iesniedzis visus nepieciešamos apliecinājumus un izpildījis Nolikumā noteiktās prasības.
         5. Organizators pārbauda personas vai saistīto personu grupas fiskālajā gadā un iepriekšējos divos fiskālajos gados saņemto *de minimis* atbalsta apjomu saskaņā ar Komisijas Regulas Nr.1407/2013 3.panta 2.punktā noteikto maksimālo apmēru EUR 200 000,00 (kravu komercpārvadājumu autotransporta uzņēmumam - EUR 100 000,00). Saistītas personas šī Nolikuma izpratnē atbilst Komisijas Regulas Nr.1407/2013 2.panta 2.punktā noteiktajai „viena vienota uzņēmuma” definīcijai. Regulu Nr.1407/2013 nevar piemērot nevienai jaunā atbalsta daļai, ja tādējādi tiktu pārsniegts noteiktais maksimālais apmērs. Visus datus, kas saistīti ar *de minimis* atbalsta piešķiršanu, Organizators glabā atbilstoši Komisijas Regulas Nr.1407/2013 6.panta 4.punktam;
      2. **2. kārtā** Inkubatora eksperti klātienes prezentācijās nosaka Kompetences partneru gatavību sadarboties ar RDG pretendentu, kā arī iespējamās sadarbības veidu;
      3. **3. kārtā** notiek RDG pretendentu iesniegtās dokumentācijas (RDG 3. kārtas dokumentācijas) izskatīšana pēc šādiem administratīvajiem kritērijiem:
         1. RDG pretendents ir iesniedzis abpusēji parakstītu rakstveida apliecinājuma formu par sadarbību biznesa idejas attīstībā ar vienu no Kompetences partneriem (2.pielikums) Nolikumā noteiktajā veidā un kārtībā;
         2. RDG pretendents ir iesniedzis Nolikumā noteiktajā veidā un kārtībā visu informāciju par rekvizītiem Līguma noslēgšanai;
      4. **4. kārtā**, iestājoties Nolikuma 7.2.9. apakšpunktā noteiktajiem apstākļiem, RDG Komisija pretendentu idejas vērtē pēc šādiem kvalitatīvajiem kritērijiem:

|  |  |  |
| --- | --- | --- |
| **Nr.** | **Max. punkti** | **Vērtēšanas kritēriji** |
| **1** | **70** | **Produkts/ Pakalpojums** |
|  | 0-10 | Produkts/pakalpojums un esošās iestrādnes veiksmīgai projekta realizācijai |
|  | 0-10 | Izaugsmes iespējas |
|  | 0-10 | Biznesa idejas tehnoloģiskā pakāpe |
|  | 0-10 | Biznesa idejas ilgtspēja |
|  | 0-10 | Biznesa idejas unikalitāte un novatoriska pieeja tās īstenošanai |
|  | 0-10 | Konkurētspēja |
|  | 0-10 | Biznesa idejas pievienotā vērtība Rīgas ekonomikas kontekstā |
|  | | |
| **2** | **10** | **Komandas kompetences apraksts** |
|  | 7-10 | Komandas kompetences ir plašākas nekā projekta sekmīgai realizācijai nepieciešams |
|  | 5-6 | Komandas kompetences ir pietiekamas sekmīgai projekta realizācijai |
|  | 1-4 | Komandas kompetences ir nepietiekamas projekta realizācijai |
|  | | |
| **3** | **10** | **Inovatīvs risinājums** |
|  | 0 | Produkts / pakalpojums nav unikāls |
|  | 1-3 | Zems inovācijas līmenis (jau pastāv līdzīgi produkti/pakalpojumi) |
|  | 4-5 | Produkts / pakalpojums unikāls Rīgā |
|  | 6-7 | Produkts / pakalpojums unikāls Latvijā |
|  | 8-9 | Produkts / pakalpojums unikāls Baltijā |
|  | 10 | Produkts / pakalpojums unikāls pasaulē |
|  | | |
| **4** | **10** | **Eksporta potenciāls** |
|  | 7-10 | Augsts eksporta potenciāls (prognozējams liels pieprasījums ārvalstīs) |
|  | 5-6 | Vidējs eksporta potenciāls |
|  | 0-4 | Zems eksporta potenciāls (noieta tirgus praktiski nepastāv ārpus Latvijas) |
|  | | |
|  | **0-100** | **KOPĀ** |

* 1. **RDG DOKUMENTĀCIJAS VĒRTĒŠANAS NORISE:**
     1. **1. kārtā** Organizators pārbauda RDG pieteikuma atbilstību administratīvajiem kritērijiem, t.sk. atbilstoši *de minimis* atbalsta sniegšanas nosacījumiem;
     2. RDG pieteikumi, kas neatbilst kaut vienam RDG 1. kārtas administratīvās vērtēšanas kritērijam, tiek izslēgti no turpmākas dalības RDG;
     3. **2. kārtā** Inkubatoru eksperti pēc katra RDG pretendenta biznesa idejas klātienes prezentācijas izvērtē Kompetences partnera gatavību sadarboties ar RDG pretendentu ar mērķi palīdzēt attīstīt konkrēto biznesa ideju;
     4. Organizators apkopo visu Kompetences partneru izteiktos sadarbības piedāvājumus un izsūta uz RDG pieteikumā norādīto e-pastu katram RDG pretendentam apkopotu informāciju par RDG pretendenta biznesa idejas attīstībā ieinteresētajiem Kompetences partneriem;
     5. RDG pretendents izvēlas sadarbībai vienu Kompetences partnera piedāvājumu un iesniedz Organizatoram gatavības sadarboties apliecinājumu;
     6. Gadījumā, ja RDG pretendenta ideja nav saņēmusi Kompetences partnera sadarbības piedāvājumu, attiecīgais RDG pieteikums ar tajā iekļauto biznesa ideju tiek izslēgts no tālākas dalības RDG;
     7. **3. kārtā** izvirza visus RDG pretendentus, kas izturējuši RDG 1. un 2. kārtu un iesnieguši 5.4.apakšpunktā minēto RDG 3. kārtas dokumentāciju Nolikumā noteiktā laikā, vietā un kārtībā, par ko pārliecinās Organizators;
     8. Ja 3. kārtu izturējušo RDG pretendentu ideju skaits nepārsniedz 25 (divdesmit pieci), RDG Komisija pieņem lēmumu piedāvāt iespēju saņemt grantu visām 3. kārtu izturējušajām RDG pretendentu idejām;
     9. Ja 3. kārtu izturējušo RDG pretendentu ideju skaits pārsniedz 25 (divdesmit pieci), Organizators nodod RDG pretendentu idejas vērtēšanai 4. kārtā RDG Komisijai;
     10. **4. kārtā** RDG Komisija izvērtē RDG pretendentu idejas atbilstoši 7.1.4. punktā noteiktajiem kvalitatīvajiem kritērijiem un par potenciālajiem RDG granta saņēmējiem kļūst līdz 25 biznesa idejas, kuras saņēmušas vislielāko punktu skaitu;
     11. Lēmumu par konkursa uzvarētājiem pieņem RDG Komisija.

1. **RDG PIEŠĶIRŠANA** 
   1. RDG granta saņēmējus plānots paziņot **2020. gada 3. decembrī**;
   2. Grantu izmaksā fiziskai personai, kas ir RDG iesnieguma biznesa idejas autors, veicot vienreizēju maksājumu uz biznesa idejas autora bankas kontu, kas norādīts starp RDG granta saņēmēju un Pašvaldību noslēgtajā Līguma rekvizītos;
   3. Ja granta saņēmējs atsakās vai nenoslēdz Līgumu līdz 2.12.punktā noteiktajam termiņam, tiesības šāda Līguma slēgšanai un granta saņemšanai tiek piešķirtas nākamajam pretendentam ar augstāko punktu skaitu (atskaitot jau izvēlētos granta saņēmējus);
   4. Granta saņēmējs, parakstot Līgumu, apņemas grantu izlietot savas RDG pieteikumā norādītās biznesa idejas attīstībai, ņemot vērā sadarbībai izvēlētā Kompetences partnera ieteikumus;
   5. RDG granta saņēmējs ir personīgi materiāli atbildīgs par granta izlietojumu atbilstoši līguma starp Pašvaldību un granta saņēmēju un Nolikuma noteikumiem;
   6. Granta izlietojumu granta saņēmējs atspoguļo atskaitē, kura ir sagatavota atbilstoši Nolikuma 4. pielikumā noteiktajai formai, un iesniedz to Organizatoram 10.1. punktā noteiktajā kartībā un termiņā;
   7. Granta saņēmējam nav atļauts grantu izmantot tiešu Kompetences partnera pakalpojumu finansēšanai, izņemot gadījumus, ja Kompetences partneris nodrošina pakalpojumus saistītus ar granta saņēmēja idejas prototipēšanu, laboratoriskiem izmeklējumiem, izpēti, patentu iesniegšanu un citiem pakalpojumiem, kas noformējami un uzrādāmi kā nodevumi pie gala atskaites iesniegšanas.
   8. Līguma abpusējas parakstīšanas diena ir uzskatāma par *de minimis* atbalsta piešķiršanas brīdi.
   9. Pēc līguma noslēgšanas ar finansējuma saņēmēju pašvaldība veic tā reģistrāciju *de minimis* uzskaites sistēmā, ievērojot 2018. gada 21. novembra Ministru kabineta noteikumus Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”.
2. **VISPĀRĒJI NOTEIKUMI UN DATU DROŠĪBAS NOSACĪJUMI**
   1. Parakstot RDG pieteikumu RDG pretendents piekrīt, ka Organizators un Kompetences partneri ir tiesīgi saņemt informāciju par RDG pretendenta iesniegto IK pieteikumu, biznesa ideju un tajos iekļautajiem datiem. Pieteikumā iekļauto kontaktinformāciju Organizators un Kompetences partneri ir tiesīgi izmantot saziņai, kas saistīta ar RDG norisi;
   2. Organizators var RDG pretendentu iesniegtos pieteikumus izmantot saskaņā ar Latvijas Republikas normatīvajiem aktiem. Trešās personas var saņemt informāciju par pieteikumiem tikai ar RDG pieteikumu autoru saskaņojumu;
   3. Lai sekmētu RDG atpazīstamību un popularitāti, Organizatoram un Rīkotājpartnerim ir tiesības pēc saviem ieskatiem izmantot konkursa gaitā iegūtos materiālus (detalizēts biznesa idejas apraksts publiskojams tikai gadījumos, kad tas saskaņots ar idejas autoru);
   4. Pārzinis personas datu apstrādei ir Rīgas pilsētas pašvaldība (Rīgas domes Pilsētas attīstības departamenta Projektu vadības pārvaldes Investīciju nodaļa), adrese: Amatu iela 4, Rīga, LV-1050, tālrunis: 67181494, e-pasts: [drosme@riga.lv](mailto:drosme@riga.lv);
   5. Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs (DAC), adrese: Krišjāņa Valdemāra iela 5, Rīga, LV-1010, e-pasts: [dac@riga.lv](mailto:dac@riga.lv);
   6. Pieteikumā norādīto personas datu (vārds, uzvārds, personas kods, kontaktinformācija, paraksts u.c.) apstrādes mērķis ir RDG darbības nodrošināšana un pakalpojuma sniegšana, t.sk. saziņa ar RDG pretendentiem;
   7. Tiesiskais pamats RDG pretendentu personas datu apstrādei ir pārzinim tiesību aktos noteikto juridisko pienākumu izpilde, kā arī, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras;
   8. Personas datu saņēmēji ir Organizators, Rīkotājpartneris, Kompetences partneri, Rīgas domes Informācijas tehnoloģiju centrs (tehniskā atbalsta nodrošināšanai), kā arī nepieciešamības gadījumā citi datu apstrādātāji, ar kuriem Pašvaldībai noslēgti līgumi par tehniskā atbalsta nodrošināšanu;
   9. RDG pretendentu datus glabā trīs mēnešus pēc grantu laureātu paziņošanas brīža. RDG pretendentam un granta saņēmējam kā datu subjektam ir tiesības:
      1. pieprasīt pārzinim piekļūt apstrādātajiem personas datiem, lūgt neprecīzo personas datu labošanu un dzēšanu, iesniedzot pamatojumu šim lūgumam, likumā noteiktajos gadījumos lūgt personas datu apstrādes ierobežošanu, kā arī iebilst pret apstrādi;
      2. iesniegt sūdzību par nelikumīgu personas datu apstrādi Datu valsts inspekcijā.
   10. RDG pretendents, iesniedzot pieteikumu, apņemas informēt citas personas, kas minētas pieteikumā un tā pielikumos, par to personu datu apstrādi, kas saistīta ar šī iesnieguma izskatīšanu.

# KONTROLES MEHĀNISMS UN LĪGUMA IZPILDES PĀRSKATS

* 1. Granta saņēmējs ne ātrāk kā 6 (sešus) un ne vēlāk kā 9 (deviņus) mēnešus no līguma ar Pašvaldību noslēgšanas brīža, iesniedz Organizatoram aizpildītu gala atskaiti (4. pielikums ), t.sk. sadarbībā esošā Kompetences partnera un granta saņēmēja rakstiski apliecinātu pārskatu par granta izlietojumu. Atskaite tiek uzskatīta par saņemtu ar brīdi, kad apliecinājums ir iesniegts Organizatoram klātienē Rīgā, Amatu ielā 4, 308. kabinetā vai nosūtīts elektroniski, parakstīts ar drošu elektronisko parakstu (e-parakstu) uz Organizatora e-pastu [pad@riga.lv](mailto:pad@riga.lv).
  2. Granta saņēmējs gala atskaitē atspoguļo šādu informāciju:
     1. granta saņēmēja biznesa idejas attīstībai veikto darbību apskatu laika periodā no līguma ar Pašvaldību noslēgšanas brīža līdz pārskata iesniegšanas brīdim;
     2. granta izlietojuma pārskatu, tajā skaitā iegādāto priekšmetu un pakalpojumu uzskaitījumu un to finansiālo novērtējumu;
     3. Biznesa idejas nākotnes potenciāla novērtējumu.
  3. Gadījumā, ja pārskats nav iesniegts 10.1.punktā norādītajā formā un/vai laikā un/vai vietā, Organizators ir tiesīgs pieprasīt no granta saņēmēja granta atmaksu pilnā apmērā;
  4. Gadījumā, ja pārskatā nav atspoguļota vai ir nepilnīgi atspoguļota 10.2.punktā aprakstītā informācija, Organizators ir tiesīgs pieprasīt no granta saņēmēja daļēju vai pilnīgu RDG granta atmaksu.

1. **GROZĪJUMU VEIKŠANA**

Saskaņā ar Organizatora lēmumu šajā Nolikumā var tikt veikti grozījumi. Visi veiktie grozījumi tiks publicēti RDG oficiālajā tīmekļa vietnē [www.rigasdrosmesgrants.lv](http://www.rigasdrosmesgrants.lv).